CELEX: 22005D0482
Language: sl
Date: 2005-05-25 00:00:00
Title: 2005/482/ES: Sklep Pridružitvenega sveta EU–Romunija št. 1/2005 z dne 25. maja 2005 o sodelovanju Romunije v sistemu Skupnosti za hitro izmenjavo informacij o nevarnosti uporabe potrošniških proizvodov (sistem RAPEX) v skladu z Direktivo Evropskega parlamenta in Sveta 2001/95/ES z dne 3. decembra 2001 o splošni varnosti proizvodov

6.7.2005   
            
            
               SL
            
            
               Uradni list Evropske unije
            
            
               L 173/12
            
         SKLEP PRIDRUŽITVENEGA SVETA EU–ROMUNIJA št. 1/2005
   z dne 25. maja 2005
   o sodelovanju Romunije v sistemu Skupnosti za hitro izmenjavo informacij o nevarnosti uporabe potrošniških proizvodov (sistem RAPEX) v skladu z Direktivo Evropskega parlamenta in Sveta 2001/95/ES z dne 3. decembra 2001 o splošni varnosti proizvodov
   (2005/482/ES)
   PRIDRUŽITVENI SVET JE –
   ob upoštevanju Evropskega sporazuma o pridružitvi med Evropskimi skupnostmi in njihovimi državami članicami na eni strani in Romunijo na drugi strani, podpisanega v Bruslju dne 1. februarja 1993, in zlasti člena 93 Sporazuma,
   ob upoštevanju Direktive 2001/95/ES (1) in zlasti člena 12 Direktive,
   ob upoštevanju pisma z dne 10. novembra 2003, ki ga je misija Romunije naslovila na Evropske skupnosti, na generalnega direktorja za zdravje in varstvo potrošnikov, s katerim je Romunija zahtevala od Komisije, da začne postopke, ki bodo Romuniji omogočili dostop do sistema RAPEX,
   ob upoštevanju naslednjega:
   
               (1)
            
            
               Člen 93 Evropskega sporazuma predvideva, da pogodbenice sodelujejo s ciljem doseči popolno skladnost sistemov varstva potrošnikov v Romuniji in Skupnosti. V ta namen sodelovanje zajema med ostalimi stvarmi in v okviru obstoječih možnosti izmenjavo informacij in dostop do podatkovnih baz Skupnosti.
            
         
               (2)
            
            
               Člen 12(4) Direktive 2001/95/ES predvideva, da bo dostop do RAPEX odprt za države prosilke v okviru sporazumov med Skupnostjo in zadevnimi državami v skladu z določbami iz teh sporazumov. Vsak tak sporazum deluje na podlagi vzajemnosti in vključuje določbe o zaupnosti, ki ustrezajo tistim, ki se uporabljajo v Skupnosti.
            
         
               (3)
            
            
               Priloga II Direktive 2001/95/ES predvideva postopke za uporabo RAPEX in smernice za sporočanje.
            
         
               (4)
            
            
               Komisija je sprejela smernice za upravljanje sistema RAPEX v skladu s točko 8 Priloge II Direktive, dne 29. aprila 2004 (2).
            
         
               (5)
            
            
               Romunija je aktivno sodelovala, vse od začetka maja 1999 v sistemu TRAPEX (transnacionalni sistem za hitro izmenjavo informacij), ki odraža aktivnosti RAPEXA za države prosilke –
            
         SKLENIL:
   Člen 1
   V skladu z ustreznimi določbami Direktive 2001/95/ES in smernicami RAPEX Romunija sodeluje v sistemu RAPEX z enakimi pravicami in obveznostmi kot trenutne članice.
   Člen 2
   Za Romunijo veljajo enake določbe o zaupnosti kot veljajo za druge članice sistema RAPEX.
   Člen 3
   V sodelovanju s službami Komisije bo Romunija izpeljala potrebne praktične ureditve, da bo zagotovila polno izpolnjevanje zahtev iz Direktive 2001/95/ES in postopkov, zajetih v smernicah RAPEX.
   Komisija za romunske uradnike zagotovi začetno usposabljanje glede uporabe aplikacij RAPEX.
   Člen 4
   Problemi, ki lahko nastanejo iz uporabe tega sklepa, se rešujejo v sklopu sistema RAPEX z neposrednim stikom med službami Komisije in romunskimi organi. Kadar to ne vodi k medsebojno sprejemljivim rešitvam, se bodo v Pridružitvenem svetu na zahtevo ene od pogodbenic v roku treh mesecev po podani zahtevi izmenjala mnenja.
   Po izmenjavi mnenj ali poteku obdobja iz prejšnjega odstavka lahko Pridružitveni svet sprejme ustrezna priporočila za ureditev zadevnih problemov.
   Ti postopki v Pridružitvenem svetu ne vplivajo na ukrepe v okviru zadevnih zakonov o varstvu potrošnikov, ki veljajo na območju pogodbenic.
   Člen 5
   Ta sklep začne veljati z dnem sprejetja.
   
      V Bruslju, 25. maja 2005
      
         
            Za Pridružitveni svet
         
         
            Predsednik
         
         J. ASSELBORN
      
   
   
      (1)  UL L 11, 15.1.2002, str. 4.
   
      (2)  UL L 151, 30.4.2004, str. 86. Popravek (UL L 208, 10.6.2004, str. 73).